Voldemar Kirotar

Voldemar Kirotar (18. jaanuar 1906 Võru – 3. juuni 1942 hukati Irkutskis Venemaal) oli eesti vaimulik.

Lõpetas aastal 1926 Räpina ühisgümnaasiumi. Õppis Tartu Ülikooli usuteaduskonnas 1929–1933. Oli prooviaastal Tartu Pauluse ja Rõuge Maarja koguduses. Ordineeriti pastoriks 10. detsembril 1933. 

Oli Kaarma Peeter-Pauli koguduse õpetaja 1933–1936. 1936–1937 oli Rapla Maarja-Magdaleena koguduses Joosep Liivi isiklik adjunkt. 1937–1941 oli Käina Martini koguduse õpetaja ning aastatel 1939–1941 Kärdla Johannese koguduse ja Pühalepa Laurentsiuse koguduse asetäitja õpetaja. Lisaks oli 1937–1941 Saarte-Lääne praostkonna abipraost ja 1939–1941 Saarte-Lääne praostkonna praosti kohusetäitja.Konrad Veem, "Eesti Vaba Rahvakirik Dokumentatsioon ja leksikon", EVR, Stockholm, 1988 1941. a suvel arreteeriti Käina vallas ja jäi seejärel teadmata kadunuks. Erinevatel andmetel kas hukati Hiiumaal või hukkus koos mobiliseeritutega laeval või mõnes töölaagris enne Eesti Laskurkorpuse formeerimist, tõenäoliselt ikka hukati Irkutskis 1942. aastal.

Isiklikku
Abikaasa isa oli Rapla Maarja-Magdaleena koguduse pastor Joosep Liiv. Abikaasa Salme Kirotar (ja ka abikaasa õe Helga Kibbermanni perekond) said tuntuks saksa-eesti ja eesti-saksa sõnaraamatute koostamisega.

Viited

 Välislingid 
Album Academicum Universitatis Tartuensis 1918-1944

Kategooria:Kaarma Peeter-Pauli koguduse vaimulikud
Kategooria:Käina Martini koguduse vaimulikud
Kategooria:Kärdla Johannese koguduse vaimulikud
Kategooria:Pühalepa Laurentsiuse koguduse vaimulikud
Kategooria:Rapla Maarja-Magdaleena koguduse vaimulikud
Kategooria:Tartu Ülikooli usuteaduskonna vilistlased
Kategooria:Eesti Üliõpilaste Seltsi liikmed
Kategooria:Sündinud 1906
Kategooria:Surnud 1942